Nadia Fettah Alaoui

Nadia Fettah Alaoui (Rabat, 1971ko irailaren 17a) marokoar enpresaburu eta politikaria da. 2021eko urritik Ekonomia eta Ogasun ministroa da Aziz Akhannouchen kabinetean.

 Lehen urteak eta hezkuntza 
1971n jaio zen, Rabaten (Maroko). Jaioterrian ikasi eta Lycée Dar Essalam-en graduatu ondoren, goi-mailako ikasketak egin zituen Parisko École des Hautes Etudes Commerciales eskolan eta 1997an graduatu zen.

 Karrera profesionala 
1997an Arthur Andersen auditoretza-enpresako aholkulari gisa hasi zuen bere ibilbide profesionala, Parisen. 2000. urtean, Casablancan, Maroc Invest Finances Group izeneko kapital pribatuko enpresa bat sortu eta kudeatu zuen. 2005ean Groupe Saham taldean sartu zen, eta fusioen eta erosketen dibisioko zuzendari kudeatzailearen kargua izan zuen. Saham-eko postu desberdinetan lan egin zuen, eta, azkenean, zuzendari nagusi bihurtu zen 2017an. Marokoko gobernuan Ekonomia eta Ogasun ministro kargua hartu aurretik dimisioa eman zuen.

 Karrera politikoa 
2019an Turismo, Artisautza, Aireko Garraio eta Ekonomia Sozialeko ministroa izendatu zuten, Saadeddine Othmani-ren Kabinetean. 

2021eko urriaren 7an Ekonomia eta Finantza ministro izendatu zuten.

 Bizitza pertsonala 
Ezkonduta dago eta bi seme-alaba ditu.

 Erreferentziak 

 Kanpo estekak 

Kategoria:HEC Parisko ikasleak
Kategoria:Rabatarrak
Kategoria:Marokoko musulmanak
Kategoria:Marokoko politikariak
Kategoria:Emakume politikariak
Kategoria:Emakume enpresaburuak